EL
13.3.2023
Επίσημη Εφημερίδα της Ευρωπαϊκής Ένωσης
C 94/29
Αιτήματα Η αναιρεσείουσα ζητεί από το Δικαστήριο: — να αναιρέσει την απόφαση του Γενικού Δικαστηρίου (τέταρτο πενταμελές τμήμα) της 9ης Νοεμβρίου 2022, στην υπόθεση T-667/19, καθόσον με την εν λόγω απόφαση απορρίφθηκε το κύριο αίτημα της Ferriere Nord περί ακυρώσεως της αποφάσεως της Ευρωπαϊκής Επιτροπής, της 4ης Ιουλίου 2019 C(2019) 4969 final· — κατά συνέπεια, να ακυρώσει την προαναφερθείσα απόφαση της Επιτροπής· — επικουρικώς, να αναιρέσει την απόφαση του Γενικού Δικαστηρίου (τέταρτο πενταμελές τμήμα) της 9ης Νοεμβρίου 2022, στην υπόθεση T-667/19, καθόσον με την απόφαση αυτή απορρίφθηκε το επικουρικό αίτημα της Ferriere Nord περί εν μέρει ακυρώσεως της αποφάσεως της Ευρωπαϊκής Επιτροπής, της 4ης Ιουλίου 2019 C(2019) 4969 final, και, ως εκ τούτου να μειώσει το πρόστιμο που επιβλήθηκε με την απόφαση αυτή· — κατά συνέπεια, να ακυρώσει εν μέρει την προαναφερθείσα απόφαση της Επιτροπής και, ως εκ τούτου, να μειώσει την επιβληθείσα κύρωση. — εν πάση περιπτώσει, να καταδικάσει την Ευρωπαϊκή Επιτροπή στα δικαστικά έξοδα αμφοτέρων των βαθμών δικαιοδοσίας.
Λόγοι αναιρέσεως και κύρια επιχειρήματα (A) Λόγοι αναιρέσεως με τους οποίους ζητείται η εξ ολοκλήρου αναίρεση της αποφάσεως του Γενικού Δικαστηρίου καθόσον με αυτήν απορρίφθηκαν οι λόγοι που προέβαλε η Ferriere Nord με αίτημα την εξ ολοκλήρου ακύρωση της αποφάσεως της Επιτροπής της 4ης Ιουλίου 2019 I
Προσβολή των δικαιωμάτων άμυνας και παράβαση της εφαρμοστέας νομοθεσίας (άρθρο 266 ΣΛΕΕ, άρθρα 47 και 48 του Χάρτη, άρθρο 6 της ΕΣΔΑ, άρθρα 14 και 27 του κανονισμού 1/2003 (1), άρθρα 11, 12, 13, 14 του κανονισμού 773/2004 (2)) όσον αφορά την ακρόαση της 23ης Απριλίου 2018 και τη γνώμη της συμβουλευτικής επιτροπής — Προσβολή του τεκμηρίου αθωότητας — Παράλειψη εξετάσεως των αποδεικτικών στοιχείων και, συνεπώς, ελλιπής σχετική αιτιολογία — Πρόδηλη παραμόρφωση των πραγματικών περιστατικών και των αποδεικτικών στοιχείων, η οποία προκύπτει από τη δικογραφία — Έλλειψη αιτιολογίας — Αυθαίρετες αξιολογήσεις
II Παραβίαση της αρχής της εύλογης διάρκειας της διαδικασίας — Προσβολή των δικαιωμάτων άμυνας (άρθρα 41 και 47 του Χάρτη, άρθρο 6 της ΕΣΔΑ) — Πρόδηλη παραμόρφωση των πραγματικών περιστατικών και των αποδεικτικών στοιχείων, η οποία προκύπτει από τη δικογραφία — Έλλειψη αιτιολογίας III Ελλιπής ή εσφαλμένη αιτιολογία όσον αφορά τους λόγους επανεκκινήσεως της διαδικασίας και της εκδόσεως αποφάσεως με την οποία επιβάλλεται κύρωση (άρθρα 7 και 23 του κανονισμού 1/2003) — Υπέρβαση εξουσίας — Παραβίαση της αρχής της αναλογικότητας — Παράβαση των άρθρων 41 και 47 του Χάρτη και του άρθρου 6 της ΕΣΔΑ — Έλλειψη αιτιολογίας — Απαράδεκτη προσθήκη λόγων — Παράλειψη αξιολογήσεως των πραγματικών περιστατικών και των αποδεικτικών στοιχείων — Αντιστροφή του βάρους αποδείξεως IV Παραβίαση της αρχής ne bis in idem (άρθρο 50 του Χάρτη) V Ένσταση ελλείψεως νομιμότητας του άρθρου 25 του κανονισμού 1/2003 υπό το πρίσμα του άρθρου 277 ΣΛΕΕ (άρθρα 41 και 47 του Χάρτη, άρθρο 6 της ΕΣΔΑ, άρθρο 5 ΣΕΕ) — Εξάλειψη της εξουσίας διαπιστώσεως της παραβάσεως και της εξουσίας επιβολής κυρώσεων (άρθρα 7 και 23 του κανονισμού 1/2003) (B) Λόγοι αναιρέσεως με τους οποίους ζητείται η εν μέρει αναίρεση της αποφάσεως του Γενικού Δικαστηρίου καθόσον με αυτήν απορρίφθηκαν οι λόγοι που προέβαλε η Ferriere Nord με αίτημα την εν μέρει ακύρωση της αποφάσεως της Επιτροπής της 4ης Ιουλίου 2019 και, κατά συνέπεια, τη μείωση του ύψους του προστίμου.
VI
Παράνομος χαρακτήρας της προσαυξήσεως του προστίμου λόγω υποτροπής για προσβολή των δικαιωμάτων άμυνας (άρθρα 41, 47, 48 του Χάρτη, άρθρο 6 της ΕΣΔΑ, άρθρο 27 του κανονισμού 1/2003, άρθρο 11 του κανονισμού 773/2004) — Παράλειψη εξετάσεως των αποδεικτικών στοιχείων και, συνεπώς, ελλιπής σχετική αιτιολογία — Πρόδηλη παραμόρφωση των πραγματικών περιστατικών και των αποδεικτικών στοιχείων, η οποία προκύπτει από τη δικογραφία — Έλλειψη αιτιολογίας